Okresná prokuratúra Žilina 
Moyzesova 20, 011 56 Žilina 1 	

Sp. zn. : 3 Pv 245/15/5511	Žilina, 18.6.2015
EEČ : 2-43-3185-2015

U Z N E S E N I E

Trestná vec:	obvinená XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Žilina
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	trvalé bydlisko: XXXXX
3.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 100,00 € 
b.	Peňažná suma určená na všeobecne prospešné účely: 50,00 € 
c.	Konkrétny adresát peňažnej sumy určenej na všeobecne prospešné účely: Mesto Žilina, Námestie obetí komunizmu 1, 011 31 Žilina, IČO: XXXXX 
d.	Suma odovzdaná štátu na peňažnú pomoc obetiam trestnej činnosti: 50,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Odd.výkonu služby DI OR PZ XXXXX pod spisovou značkou ORP-48/DI-ZA-2015.
Dňa 19.02.2015 v čase o 16.28 h viedla osobné motorové vozidlo zn. XXXXX G /M1/, evidenčné číslo XXXXX v Žiline, po ulici 1. mája, pričom oproti budove Lesník, nedala prednosť chodkyniam XXXXX a  XXXXX, ktoré prechádzali vozovku po riadne vyznačenom priechode pre chodcov zľava doprava, do ktorých narazila, pričom XXXXX spôsobila zlomeninu krížovej kosti, pomliaždenie driekovo-krížovej chrbtice, otras mozgu ľahkého stupňa a pomliaždenie pravého lakťa v oblasti háku lakťovej kosti, ktoré zranenia si vyžiadali práceneschopnosť v trvaní 5 týždňov a XXXXX spôsobila narazenie ľavej strany panvy lahkého stupňa, ktoré zranenie si nevyžiadalo práceneschopnosť,
       pričom vodička XXXXX svojim konaním porušila ustanovenie § 4 ods. 1 písm. f) zákona č. 8/2009 Z. z. o cestnej premávke 

Odôvodnenie: 
      Poverený príslušník PZ,  ODI XXXXX  uznesením pod sp. zn. ORP-48/DI-ZA-2015 dňa 18.03.2015 vzniesol obvinenie XXXXX  pre prečin ublíženia na zdraví podľa § 158  Trestného zákona.

V prípravnom konaní sa obvinená ku spáchaniu trestného činu, ktorý sa jej kladie za vinu, priznala. Škoda poškodeným bola uhradená pri zmierovacom konaní nahlásením poistnej udalosti v zákonnej poisťovni vozidla.

Skutočnosť uzavretia zmieru medzi obvinenou a poškodenými je zrejmá z dohody uzatvorenej dňa 17. 06. 2015 na Okresnom súdu  v Žiline.

Pred samotným rozhodnutím o schválení zmieru bola obvinená vypočutá v rámci mediácie, pričom pri výsluchu uviedla, že spáchala skutok, pre ktorý je stíhaná. Obsahu obvinenia porozumela a je si vedomá dôsledkov schválenia zmieru. So schválením zmieru súhlasí a tento uzatvorila s poškodenými dobrovoľne.

Výšku peňažnej sumy určenej na verejnoprospešné účely som stanovil na 100,--€, pričom  50 % z tejto sumy patrí štátu na peňažnú pomoc poškodeným trestnými činmi a 50 %  Mestu XXXXX, Námestie obetí komunizmu 1, IČO: XXXXX

 Pričom  suma 100,-€ bola dňa  17. 06. 2015 poukázaná na účet Krajskej prokuratúry v Žiline č. XXXXX vedenom v štátnej pokladnici.

Vzhľadom k uvedeným skutočnostiam konštatujem, že v danej veci boli splnené zákonné podmienky stanovené v § 220 Tr. poriadku v smere rozhodnutia o schválení zmieru a zastavení trestného stíhania. Vo veci ide o konanie o nedbanlivostnom trestnom čine, na ktorý Trestný zákon vo svojej osobitnej časti ustanovuje trest odňatia slobody s hornou hranicou neprevyšujúcou päť rokov. Obvinená doposiaľ nebola súdom odsúdená, v roku 2007 bola jedenkrát postihnutá za priestupok na úseku dopravy, pre nesprávne otáčanie a cúvanie a bola jej uložená pokuta 500,--Sk.

Na základe uvedeného som rozhodol tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu sťažnosť nie je prípustná.

Mgr. Marek Sinčák
prokurátor